Príloha č. 1

Neoficiálny preklad

Ivan Mikloš
Podpredseda vlády a 
Minister financií SR

Bratislava, 8. mája 2003

Vaša excelencia,

v mene vlády Čínskej ľudovej republiky potvrdzujem, že obidve naše strany sa po priateľskej konzultácii dohodli takto:
1. 	Na základe potrieb Slovenskej republiky súhlasí vláda Čínskej ľudovej republiky s darovaním jedného mobilného systému na kontrolu kontajneru typu MB1215 Slovenskej vláde.
Čínska strana zaistí dopravu vyššie spomenutého zariadenia na miesto vo Vyšnom Nemeckom SR. Pošle pracovníkov na jeho inštaláciu a reguláciu, poskytne technické služby a prevedie príslušné pozemné stavby.
2.	Slovenská strana zaistí vybavenie colných záležitostí, vyzdvihnutie zariadenia a jeho prepravu po doručení na vyššie spomenuté miesto, zabezpečí potrebných pracovníkov, ktorí budú pomáhať čínskej strane pri inštalácii a regulácii zariadenia, poskytne potrebné technické dokumenty a uhradí tým vzniknuté náklady.
Slovenská strana poskytne príslušným čínskym pracovníkom pomoc pri vybavení záležitostí týkajúcich sa vstupných a výstupných víz, povolenia k pobytu a prevedenie príslušných prác v dobe ich pracovného pobytu na Slovensku a oslobodí od príslušných daní a poplatkov s týmto projektom súvisiacich.
3.	Čo sa týka konkrétnej realizácie vyššie spomenutého projektu, organizácie poverené svojou vládou, sa dohodnú v samostatnom kontrakte.
Pokiaľ potvrdíte môj list kladnou písomnou odpoveďou, môj list a Vaša písomná odpoveď bude považovaná za zmluvu medzi obidvomi našimi vládami.

S pozdravom

                             Yuan Guisen
      Mimoriadny a splnomocnený veľvyslanec
Čínskej ľudovej republiky v Slovenskej republike